**Občina Izola – Comune di Isola**

**župan**

Številka: 3505-3/2013

Datum: 30.1.2013

Na podlagi 55. člena in sedmega odstavka 96. člena Zakona o prostorskem načrtovanju (ZPNačrt – Uradni list RS, št. [33/2007](http://www.uradni-list.si/1/objava.jsp?urlid=200733&stevilka=1761), [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.), [43/2011](http://www.uradni-list.si/1/objava.jsp?urlid=201143&stevilka=2042)-ZKZ-C, 57/2012, 57/2012-ZUPUDPP-A) ter 56. člena Statuta občine Izola (Ur. objave občine Izola, št. 15/99 in 17/12) je Župan Občine Izola sprejel naslednji

**SKLEP**

**o pripravi občinskega podrobnega prostorskega načrta**

**za notranje ureditveno območje IPA 3 (skrajšano: Sklep o pripravi OPPN IPA3)**

###  Uvod

* 1. S tem sklepom o pripravi občinskega podrobnega prostorskega načrta se določajo aktivnosti in postopki priprave, izdelave in sprejemanja občinskega podrobnega prostorskega načrta za notranje ureditveno območje IPA 3 (v nadaljevanju OPPN IPA 3).
	2. Obravnavano notranje ureditveno območje IPA 3, leži v planski celoti T 1/1 Marina Izola. Prostorske sestavine planskih aktov občine, ki obravnavajo območje so zajete v naslednjih dokumentih:
* Dolgoročni družbeni plan občine Izola za obdobje 1986 - 2000 (Ur. objave št. 5/89 in 11/89, Ur.list št. 112/04),
* Srednjeročni družbeni plan občine Izola za obdobje 1986 - 1990 (Ur.objave, št. 19/90 in 22/90, Ur.list št. 112/04),
* Spremembe in dopolnitve prostorskih sestavin dolgoročnega in družbenega plana občine Izola za obdobje 1986-1990-2000 (Ur. objave občine Izola, št. 13/95, 14/98, 1/00, 15/00, 18/03, 18/04, 19/04 – prevod, Ur.list št. 112/04).
	1. Leta 1990 je bil sprejet Odlok o zazidalnem načrtu Marina (Uradne objave občin Ilirska Bistrica, Izola, Koper, Piran, Postojna in Sežana, PN, št. 4/90, Odločba US, Ur. list RS št. 38/92, Odločba US, Ur. list RS 17/99, Uradne objave občine Izola št. 5/99, 13/99, 20/04, 17/06), ki se je v obravnavanem območju izvajal v omejenem obsegu.
	2. Po določilih Sprememb in dopolnitev prostorskih sestavin dolgoročnega in družbenega plana občine Izola za obdobje 1986-1990-2000 (območje planske celote T 1/1 MARINA Izola, 2004; Uradne objave občine Izola 18/2004 in 19/2004) se območje te planske celote deli na posamezne prostorske celote, za katere je predvideno, da se urejajo s posameznimi izvedbenimi prostorskimi akti - IPA. Glede na določila ZPNačrt, so to občinski podrobni prostorski načrti - OPPN.
	3. Izrazoslovje, vsebina in postopki se prilagodijo veljavnim predpisom iz resornega področja.

###  Ocena stanja in razlogi za pripravo OPPN

1. Razlog za pripravo OPPN je razglasitev lokacije škvera med današnjo Srednjo gostinsko in turistično šolo ter izolsko marino za nepremično kulturno memorialno dediščino.
2. Veljavni prostorski akti s svojimi določili ne omogočajo ureditve lokacije škvera kot lokacije nekdanje delavnice, z zgodovinsko in turistično noto. Glede na novo dejstvo vpisa lokacije škvera v register kulturne dediščine, ter glede na potrebo po kompleksni ureditvi območja IPA 3 glede na nove razmere, se prične s postopkom sprejema OPPN za to prostorsko celoto.
3. Na podlagi strokovnih podlag in pogojev nosilcev urejanja prostora se bo območje definiralo v prostorsko in funkcionalno zaključeno prostorsko celoto, usklajeno s sosednjimi območji in mestom.
4. Pri izdelavi OPPN se upoštevajo danosti in omejitve obravnavanega prostora, javne korist in zasebni interes, v skladu s temeljnimi cilji urejanja prostora, trajnostnega razvoja in načelom prevlade javnega interesa.

###  Način pridobitve strokovnih rešitev

* 1. Strokovne rešitve za OPPN bodo izdelane ob upoštevanju prostorskih aktov, že izvedenih posegov in planiranih ciljev in izdelane kot celovita urbanistična in arhitekturna oziroma gradbeno tehnična strokovna rešitev.
	2. Za izdelavo OPPN bodo uporabljene strokovne podlage, študije, raziskave in razna ekspertna gradiva, ki so bile izdelana za pripravo drugih prostorskih aktov na obravnavanem območju.

###  Roki za pripravo

* 1. Izdelava OPPN je predvidena v roku cca 12 mesecev. V primeru postopka izdelave celovite presoje vplivov na okolje in morebitnih dodatnih študij se rok izdelave ustrezno podaljša. Upoštevani so minimalni okvirni roki.

###  Smernice za načrtovanje

* 1. Na osnutek prostorskega akta je potrebno pridobiti smernice, k predlogu prostorskega akta pa mnenje pristojnih nosilcev urejanja prostora.
	2. Nosilci urejanja prostora so ministrstva, organi lokalnih skupnosti, izvajalci javnih služb, organi v njihovi sestavi ter nosilci javnih pooblastil, ki sodelujejo v postopku priprave OPPN.
	3. Nosilci urejanja prostora morajo

v skladu z 2. odstavkom 58. člena ZPnačrt podati smernice v roku 30 dneh od prejema vloge ter v skladu s prvim odstavkom 61. člena ZPNačrt podati mnenje v 30 dneh od podane vloge.

* 1. V kolikor se v postopku priprave ugotovi, da je potrebno vključiti tudi druge nosilce urejanja prostora, ki niso našteti spodaj, se njihove smernice pridobijo v postopku priprave OPPN.

Nosilci urejanja prostora so:

1. Ministrstvo za kmetijstvo in okolje, Direktorat za kmetijstvo, Dunajska cesta 22, Ljubljana (za področje kmetijstva),
2. Ministrstvo za kmetijstvo in okolje, Direktorat za okolje, Sektor za celovito presojo vplivov na okolje, Dunajska 22, Ljubljana,
3. Ministrstvo za kmetijstvo in okolje, ARSO; Urad za upravljanje z vodami, Območna pisarna Koper, Pristaniška 12, Koper,
4. Zavod RS za varstvo narave, OE Piran, Trg Etbina Kristana 1, Izola (za področje varstva naravnih vrednot, posebnih varstvenih območij, ekološko pomembnih območij),
5. Zavod za varstvo kulturne dediščine Slovenije, Trg bratstva 1, Piran (področje varstva kulturne dediščine),
6. Ministrstvo za obrambo, Uprava RS za zaščito in reševanje, Vojkova cesta 55, Ljubljana (področje obrambe),
7. Rižanski vodovod Koper, Ulica 15. maja 13, Koper (področje vodooskrbe),
8. Komunala Izola, Industrijska cesta 8, 6310 Izola, (področje odvajanje odpadnih vod, ravnanje z odpadki),
9. Elektro primorska, PE Koper, Ulica 15. Maja 15, Koper (distribucija električne energije),
10. Občina Izola, Sončno nabrežje 8, Izola (občinske ceste).
	1. V postopek se lahko vključijo tudi drugi nosilci urejanja prostora, če se v postopku priprave prostorskega akta izkaže, da ureditve posegajo v njihovo delovno področje.

###  Obveznosti v zvezi s financiranjem prostorskega akta

* 1. Finančna sredstva za pripravo in izdelavo OPPN se zagotovijo iz sredstev občine Izola, v kolikor pa lastniki nepremičnin na območju obravnave vstopijo v pripravo OPPN s svojimi pobudami, v tem delu krijejo stroški pobudniki.

### Objava

* 1. Sklep se objavi v Uradnih objavah občine Izola in začne veljati naslednji dan po objavi. Sklep se objavi tudi na spletni strani Občine Izola.

**Župan**

 **mag. Igor Kolenc**